**OBRAZLOŽENJE UZ PRORAČUN OPĆINE OKUČANI ZA 2023. I PROJEKCIJE ZA 2024. I 2025. GODINU**

Proračun Općine Okučani za 2023. godinu i projekcije za 2024. i 2025. godinu izrađeni su u skladu s odredbama Zakona o proračunu *(*NN 144/21), Pravilnikom o proračunskom računovodstvu i računskom planu ("Narodne novine" broj 124/14, 115/15, 87/16, 3/18, 126/19 i **108/20**), Pravilnikom o proračunskim klasifikacijama ("Narodne novine" broj 26/10, 120/13 i 1/20), i Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2023.-2025. godine, te vlastitih procjena pojedinih prihoda i rashoda, koje su temelj za izvršavanje Proračuna Općine Okučani za 2023. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnje proračunsko planiranje, što znači da Predstavničko tijelo usvaja proračun za 2023. godinu i projekcije za slijedeće dvije godine: 2024. i 2025. godinu.

Najvažnija, a samim tim i temeljna osnova za izradu prijedloga Proračuna za 2023. godinu te projekcija za naredne dvije godine je razvoj općine kao jedinice lokalne samouprave, poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima i stanovništvu treće životne dobi.

Proračun jedinice lokalne samouprave sastoji od:

- općeg dijela

- posebnog dijela

- obrazloženja.

**Opći dio proračuna** čini:

* sažetak Računa prihoda i rashoda i Računa financiranja
* Račun prihoda i rashoda i Račun financiranja.

**Posebni dio proračuna** sastoji se od plana rashoda i izdataka proračuna jedinice lokalne i područne (regionalne) samouprave i njenih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje proračuna sastoji se od **obrazloženja općeg dijela** proračuna (obrazloženje prihoda i primitaka, rashoda i izdataka proračuna JLP(R)S i obrazloženja prenesnog manjka odnosno viška iz članka 29. stavka 4. Zakona o proračunu) i **obrazloženja posebnog dijela** proračuna (obrazloženje financijskih planova proračunskih korisnika i obrazloženje programa kroz obrazloženje aktivnosti i projekata zajedno s ciljevima i pokazateljima uspješnosti) .

***OBRAZLOŽENJE OPĆEG DIJELA PRORAČUNA***

**PRIHODI I PRIMICI**

Proračun općine Okučani za 2023.godinu predlaže se u ukupnom iznosu od 2.461.009 €. Od toga su planirani prihodi poslovanja 2.103.156 €, a prihodi od prodaje nefinancijske imovine 33.000 €. Proračun je uravnotežen na način da je kod planiranja proračuna uključen i preneseni višak prihoda iz prethodnih godina u visini od 324.853 €.

U strukturi prihoda poslovanja prihodi od poreza (skupina 61) iznose 166.900 € kn gdje najveći udio ima porez i prirez na dohodak sa 125.000 €. Porez na imovinu planiran je u iznosu od 37.000 €, a porezi na robu i usluge u iznosu od 4.900 €.

 Pomoći iz inozemstva i od subjekata općeg proračuna predviđeni su u iznosu od

1.689.146 € kako slijedi:

- tekuće pomoći u iznosu od 700.598 € (odnosi se na kompenzacijske mjere iz državnog proračuna, pomoći za Program u kući starima, nemoćnima i bolesnima, tekuće pomoći Ministarstva kulture za aktivnosti Narodne knjižnice i čitaonice Okučani)

- kapitalne pomoći: 943.017 € (kapitalne pomoći za projekte planirane u sklopu Programa građenja komunalne infrastrukture, kapitalne pomoći Ministarstva kulture i BPŽ za projekt Bijela stijena te kapitalne pomoći Ministarstva kulture i BPŽ za nabavku knjiga za proračunskog korisnika - Narodnu knjižnicu i čitaonicu Okučani. )

- pomoći od izvanproračunskih korisnika – HZZ – za Program javnih radova: 39.000 €

Prihodi od imovine (skupina 64) predviđeni su u iznosu od 69.280 €.

Prihodi od administrativnih pristojbi i po posebnim propisima (skupina 65) planirani su u iznosu od 176.830 €. U ovoj skupini najveći udio imaju Prihodi po posebnim propisima (doprinosi za šume) u iznosu od 100.000 € i Komunalni doprinosi i naknade u iznosu od 76.000 €.

Ostali prihodi (66) s planom od 1.000 € čine preostalu strukturu prihoda poslovanja.

Što se tiče razreda 7, unutar njega prihodi od prodaje poljoprivrednog zemljišta planirani su u iznosu od 27.000 €, a prihodi od prodaje građevinskih objekata u iznosu od 6.000 € (obročna otplata stanova).

**RASHODI I IZDACI**

Rashodi i izdaci u Proračunu za 2023. godinu planirani su u svoti od 2.461.009 €, od čega se na rashode poslovanja u 2023. godini odnosi 1.287.315 €, a na rashode za nabavu nefinancijske imovine 1.173.694 €. U 2024. godini rashodi poslovanja planirani su u iznosu od 1.259.442 €, a rashodi za nabavu nefinancijske imovine 1.560.200 €. Projekcijom za 2025. godinu planirano je 1.200.645 € za rashode poslovanja, a 1.289.200 € za nabavu nefinancijske imovine.

U ukupnoj planskoj strukturi **rashoda poslovanja** prema ekonomskoj klasifikaciji najveći udio čine materijalni rashodi (skupina 32) s iznosom od 689.020 €. U njihovoj strukturi nalaze se rashodi za komunalno održavanje, tekuće i investicijsko održavanje objekata i komunalne infrastrukture, i sl.

Rashodi za zaposlene (skupina 31) su drugi po redu u planskoj veličini rashoda i izdataka sa iznosom od 227.000 €. U tom iznosu nalaze se planirani rashodi za zaposlene u Jedinstvenom upravnom odjelu, Narodnoj knjižnici i čitaonici, rashodi za zaposlene u Programu pomoć u kući starima, bolesnima i nemoćnima te javnim radovima koji su financirani bespovratnim sredstvima koji se sufinanciraju preko HZZ-a.

Osim navedene dvije skupine, ukupnu strukturu čine i Financijski rashodi (34) u iznosu od 3.800 €, Subvencije trgovačkim društvima, poljoprivrednicima i obrtnicima (35)u iznosu od 14.000 € te Pomoći proračunskim korisnicima drugih proračuna (36) u iznosu od 94.180 €. Pomoći se odnose na sredstva namijenjena za Dječji vrtić „Bljesak“, sufinanciranje plaće komunalnog redara te sredstva namijenjena Gradskom muzeju Nova Gradiška za sufinanciranje projekta Bijela stijena.

Naknade građanima i kućanstvim (skupina 37) planirane su u iznosu od 105.000 €, a odnose se na jednokratne novčane pomoći, pomoći za opremanje novorođene djece itd.

Donacije i ostali rashodi iznose 154.000 €, a odnose se na financiranje prema Programu javnih potreba u kulturi, Programu javnih potreba u sportu i Programu organiziranja i provođenja zaštite i spašavanja.

Od ukupno planiranih rashoda i izdataka za **rashode za nabavu nefinancijske imovine** planirano je 1.173.694 €, od toga 1.162.694 € za nabavu proizvedene dugotrajne imovine (projekti u sklopu Programa građenja komunalne infrastrukture):

1. **MODERNIZACIJU JAVNE RASVJETE – 80.000 €** u 2023., **80.000** € u 2024. i **80.000 €** u 2025. godini – Cilj je modernizacija javne rasvjete, manji troškovi rashoda za energiju.

**2.** **IZGRADNJU PROMETNICE S OBORINSKOM ODVODNJOM U OKUČANIMA** – **729.494** € u 2023. godini - Cilj ovog projekta je izgradnja i razvoj infrastrukture poduzetničke zone s ciljem privlačenja investicija i stvaranja mogućnosti za otvaranje novih radnih mjesta u malim i srednjim poduzećima.

**3. IZGRADNJA POLJOPRIVREDNO-PODUZETNIČKOG INKUBATORA U PROIZVODNO POSLOVNOJ ZONI – 133.000 €** u 2023. godini, **930.000 €** u 2024. i **930.000 €** u 2025. godini **–** Cilj projekta jerazvoj i poboljšanje kvalitete poduzetničko poslovne infrastrukture i povećanje broja proizvoda/usluga koje ona omogućava, poticanjem ulaganja u takvu infrastrukturu.

**4. IZRADA PROJEKTNE DOKUMENTACIJE I REKONSTRUKCIJA DRUŠTVENOG DOMA U ROGOLJIMA** – škola u prirodi – **11.000** € u 2023. (projektna dokumentacija), **265.000** € u 2024. i **265.000 €** u 2025. godini (izvođenje projekta).

**6. IZGRADNJA PJEŠAČKO-BICIKLISTIČKE STAZE – ULICA KARDINALA ALOJZIJA STEPINCA** – **206.000** € u 2023. , **271.000 €** u 2024. godini– Cilj je prvenstveno sigurnost pješaka i biciklista u prometu.

 Preostali iznos ukupno planiranih rashoda za nabavu nefinancijske imovine odnosi se na rashode za postrojenja i opremu (uredski namještaj i oprema u Općini i knjižnici), nabavu knjiga za knjižnicu u iznosu od 4.600 € (sredstva Ministarstva kulture – 3.300 €, Brodsko – posavske županije 600 € i Općine 700 €).

POSEBNI DIO PRORAČUNA – RASHODI PO PROGRAMIMA

Program 1000 – PREDSTAVNIČKO I IZVRŠNO TIJELO

Ukupno planirana sredstva za ovaj program iznose 10.600 €. Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. Donosi Statut Općine, općinski proračun, odluku o izvršavanju proračuna, nadzire ukupno materijalno i financijsko poslovanje Općine i odlučuje o drugim pitanjima utvrđenim zakonom i Statutom Općine.

Program 1001 – POLITIČKE STRANKE

Ukupno planirana sredstva iznose 3.584 €, a odnose se na financiranje političkih stranaka temeljem Odluke o raspoređivanju sredstava iz Proračuna Općine Okučani za redovito financiranje političkih stranaka zastupljenih u Općinskom vijeću Općine Okučani.

Program 1002 – VIJEĆE NACIONALNIH MANJINA

Sredstva namijenjena za ovaj Program iznose 4.400 €.

Program 1003 – PRIPREMA I DONOŠENJA AKATA IZ DJELOKRUGA TIJELA

 Ukupno planirana sredstva za ovaj Program iznose 343.400 € kn, a odnose se na rashode

 za zaposlene, materijalne rashode, financijske rashode, informatizaciju uprave , nabavu

 namještaja, sufinanciranje plaće komunalnog redara, tekuće i investicijsko održavanje

 građevinskih objekata, vozila i dr. te usluge tekućeg i investicijskog održavanja

 građevinskih objekata, vozila i dr., intelektualne usluge te manifestacije na području

 Općine Okučani (Bljesak, Dan Općine).

 Program 1004 - RAZVOJ GOSPODARSTVA

 Ukupno planirani rashodi iznose 26.700 €, a odnose se na poticanje poljoprivrede i

 gospodarskih subjekata, članarinu (LAG Zapadna Slavonija), poticanje razvoja malog i

 srednjeg poduzetništva te unapređenje turističke ponude.

 Program 1005 – ODRŽAVANJE KOMUNALNE INFRASTRUKTURE

 Rashodi za ovaj program iznose 432.800 €, a odnose se na održavanje nerazvrstanih

 cesta, javnih površina, javne rasvjete, deratizaciju i dezinsekciju javnih površina,

 zbrinjavanje životinja u skloništu za životinje, održavanje građevina, uređaja i predmeta

 javne namjene – održavanje sportske građevine Okučani te održavanje groblja.

 Program 1006 – PROGRAM GRAĐENJA OBJEKATA I UREĐAJA KOMUNALNE

 INFRASTRUKTURE - ukupno planirana sredstva u 2023. godini iznose 1.159.494 €

 (projekti - str. 3 Obrazloženja).

 Program 1007 – GOSPODARENJE OTPADOM

 Planirana sredstva iznose 16.900 €, a odnose se na održavanje reciklažnog dvorišta, odvoz i zbrinjavanje staklene ambalaže, te poticajnu naknadu za smanjenje količine miješanog komunalnog otpada.

 Program 1008 – PREDŠKOLSKI ODGOJ

Planirani rashodi za 2023. godinu iznose 74.530 € a odnose se na rashode za Dječji vrtić Bljesak.

 Program 1009 – OSNOVNO I SREDNJOŠKOLSKO OBRAZOVANJE

Planirana sredstva za ovaj Program iznose 12.300 €, a odnose se na pomoć Osnovnoj školi Okučani u iznosu od 5.300 € za nabavu nefinancijske imovine, prijevoz učenika osnovne i srednjih škola 3.000 € te stipendije učenicima srednjih škola 4.000 €.

Program 1010 – VISOKO OBRAZOVANJE

Sredstva za ovaj Program namijenjena su u iznosu od 3.000 € za stipendije studentima.

Program 1012 – JAVNE POTREBE U KULTURI

Planirana sredstva za ovaj Program iznose 64.300 €, namijenjena su za djelatnost kulturno umjetničkih društava, vjerskih zajednica, Udruga, Radio Bljesak.

Program 1013 – JAVNE POTREBE U SPORTU

Planirani rashodi za javne potrebe u sportu iznose 23.900 €, a odnose se na sufinanciranje rada sportskih Udruga raspoređenim na temelju Javnog natječaja te Zimsku nogometnu ligu..

Program 1014 – ORGANIZIRANJE I PROVOĐENJE ZAŠTITE I SPAŠAVANJA

Sredstva planirana u sklopu ovo Programa iznose 24.562 €, a odnose se na sufinanciranje Dobrovoljnog vatrogasnog društva Okučani, Civilne zaštite i HGSS-a.

Program 1015 – SOCIJALNE POTREBE

Rashodi za ovaj program planirani su u iznosu od 165.300 €, a odnose se na pomoći građanima i kućanstvima (jednokratne novčane pomoći, pomoći za novorođeno dijete), nabavku radnog materijala za Osnovnu školu, stambeno zbrinjavanje mladih obitelji, sufinanciranje Crvenog križa – zakonska obveza, Program pomoć u kući starima i nemoćnima te Program javnih radova (sufinanciran od strane HZZ-a).

Program 1021 – RAZVOJ SUSTAVA VODOOPSKRBE I ODVODNJE

Program je planiran u ukupnom iznosu od 51.469 €, a odnosi se na Odvodnju i pročišćavanje vode i Projekt unutarnje vode (Vodovod zapadne Slavonije – otplata kredita Svjetske banke).

PROGRAM 1022 – PROSTORNO PLANIRANJE

Program se odnosi na Izmjene i dopune prostornog plana Općine Okučani, a sredstva potrebna za izvršenje Programa predviđena su u iznosu od 11.600 €.

OBRAZLOŽENJE FINANCIJSKOG PLANA NARODNE KNJIŽNICE I ČITAONICE OKUČANI

*Opći dio*

Prihodi i primici proračunskog korisnika iznose: 32.170 €, a raspoređeni su kako slijedi:

- tekuće pomoći iz državnog proračuna: Ministarstvo kulture: 2.630,04 €

- kapitalne pomoći iz državnog, županijskog i općinskog proračuna: 4.600,00 € (Ministarstvo kulture: 3.300 €, BPŽ: 600 €, Općina Okučani: 700 €)

- prihodi iz proračuna Općine Okučani (za redovno poslovanje): 24.620,00 €

- vlastiti prihodi: 319,96 €

Rashodi i izdaci proračunskog korisnika iznose:

* Rashodi poslovanja: 27.570 € (odnose se na plaće i ostale rashode za zaposlene 18.700 €, materijalne rashode: 7.570 € (rashode za materijal i energiju, rashode za tekuće i investicijsko održavanje, usluge promidžbe i informiranja, reprezentaciju te ostale nespomenute rashode poslovanja) , financijske rashode: 300 € (bankarske usluge – usluge platnog prometa)
* Rashodi za nabavu nefinancijske imovine: 4.600 € (nabava knjiga)

Posebni dio

Program 1011: PROMICANJE KNJIŽNIČNE DJELATNOSTI

Rashodi za ovaj program planirani su u iznosu od 32.170 €, a odnose se na rashode za rad proračunskog korisnika – Narodne knjižnice i čitaonice Okučani te nabavu knjižne građe.

Cilj: poticanje stanovništva (djece, mladeži i odraslih) na čitanje i edukaciju, provođenje brojnih aktivnosti za djecu u suradnji s Osnovnom školom Okučani i Dječjim vrtićem Bljesak.

KLASA: 400-01/22-01/6

URBROJ: 2178-21-02-22-2

U Okučanima, 15. studenog 2022. godine